અત્યાર સુધી ઇશાઅે એક્શન, કોમેડી, રોમે‌િન્ટક, હોરર બધી જ ફિલ્મો કરી છે. તે કહે છે કે હું અાગળ જતાં એક્શન, કોમેડી અને મસાલા ફિલ્મો કરવા ઇચ્છું છું. મારો ફેવરિટ સ્ટાર અક્ષય કુમાર છે. હોલિવૂડનો એક્શન સ્ટાર જેકી ચાંદ પણ મારો ફેવરિટ છે. જેમ્સ બોન્ડ સિરીઝની હું દીવાની છું. ‘રાઉડી રાઠોડ’માં અક્ષયની એક્શન મને ખૂબ ગમી હતી. સંયોગથી તેની સાથે ‘રુશ્તમ’ ફિલ્મમાં કામ કરવાનો મોકો મળી ગયો. અક્ષયકુમાર બાદ અજય દેવગણ પાસે પણ ઇશા ‘બાદશાહો’ ફિલ્મમાં જોવા મળશે. ઇશા કહે છે કે મારા માટે અા એક ઉત્સાહજનક બાબત છે કે હું ધીમે ધીમે અાગળ વધી રહી છું. ઇમરાન હાશ્મી જેવા કલાકાર સાથે કરિયર શરૂ કર્યા બાદ મને ઘણા જાણીતા સ્ટાર સાથે કામ કરવાનો મોકો મળ્યો. સાચું કહું તો મારી પ્રતિભાની કદર થઈ રહી છે. •